
Klokočov, Chrám Zosnutia Presvätej Bohorodičky


Priebeh trasy:
Klokočov, Chrám Zosnutia Presvätej Bohorodičky → Kalvária Kaluža → Kaluža, Chrám sv. Tomaša → 
Kostolík pod Senderovom → Trnava pri Laborci, Chrám sv. Ducha → Kríž pri Žabníku → 
Prameň Slávička → Viniansky hrad → Prameň Studnička → Vrch Dlhá → Farárova chyžka →
Pod vrchom Bogdanka → Kríž na Zaňovci → Klokočov, Chrám Zosnutia presvätej Bohorodičky
Celková dĺžka: 33,4km
Prevýšenie: 880m

! Miesta, kde je potrebné zachovať mimoriadnu opatrnosť, aby ste nezišli z vyznačenej trasy, sú v tomto opise zvýraznené výkričníkom a sú podčiarknuté. Na týchto úsekoch zachovajte mimoriadnu obozretnosť   a opatrnosť. 

† V opise sú krížikom označené miesta, kde by ste mali prečítať rozjímanie a uvažovať o zastavení krížovej cesty. 

( ) Číslo v zátvorke je vyznačený bod na mape. Napríklad (15) je Chrám Svätého Ducha v Trnave pri Laborci, číslo (16) je Hlavná cesta pred Chrámom. 

Pravidlá pohybu po trase: 
1. Počas krížovej cesty sa nepohybuj sám, ale v uzatvorených skupinách s počtom nie viac ako 10 osôb. 
2. Každá osoba by mala mať na sebe reflexné prvky. 
3. Po cestných komunikáciách sa pohybuj v súlade s pravidlami cestnej premávky(chodci sa pohybujú        po ľavej krajnici alebo čo najbližšie pri ľavom okraji vozovky, jeden za druhým). 
Osoba, ktorá je na začiatku a na konci skupiny má mať zasvietenú baterku (prvý s bielym svetlom smerujúcim dopredu, posledný s červeným svetlom smerujúcim dozadu). 
4. Miesto, kde budeš stáť počas čítania rozjímaní Krížovej cesty alebo počas prestávok, si vyber tak,         aby si dbal na svoju bezpečnosť a aby si nebránil pohybu ostatných účastníkov EKC alebo iným osobám. 
5. Dbaj na vlastnú bezpečnosť a bezpečnosť druhých. Počas Extrémnej krížovej cesty platí pravidlo zachovávať ticho. Toto pravidlo platí od začiatku Extrémnej krížovej cesty. Rešpektuj ostatných účastníkov, ktorí chcú rozjímať o tajomstvách krížovej cesty a zažiť osobné stretnutie s Bohom v tichu a modlitbe. Upozorni tých, ktorí toto pravidlo nerešpektujú. 

V prípade vzniku nebezpečnej situácie... 
Trasa EKC prebieha pomerne náročným terénom. Môže sa stať, že budeš jedinou osobou, ktorá bude môcť pomôcť inému účastníkovi. Preto neváhaj zareagovať, keby sa niekto ocitol v ťažkostiach. Pravidlo zachovávať ticho preruš vždy, ak zistíš, že: • niekto sa zranil alebo má iné zdravotné ťažkosti, • niekto leží alebo sedí bez pohybu, • niekto má problémy počas chôdze alebo sa mu ťažko dýcha, • niekto vysiela záchranný signál. Ak sa sám ocitneš v niektorej z uvedených situácií alebo ak niekto iný bude potrebovať tvoju pomoc – zachovaj sa zodpovedne. Uisti sa najprv, že sám si v bezpečí a že ti nehrozí nebezpečenstvo a začni s poskytovaním prvej pomoci. Ak si myslíš, že daná situácia je nad tvoje sily a schopnosti, privolaj záchrannú službu na núdzovom čísle 112. 
Účasť je na vlastnú zodpovednosť




[image: ]Začiatok EKC Michalovce
Chrám Zosnutia Presvätej Bohorodičky (Klokočov) (1)
1. Z dverí chrámu Zosnutia Presvätej Bohorodičky ideme po chodníku až k hlavnej ceste (2), prejdeme cez most a zídeme dole schodmi a odbočíme vľavo (3) a kráčame po chodníku 150m k asfaltovej ceste (5). Prejdeme popod penzión po tráve ponad malý cintorín až k obchodu a ceste.  Tam odbočíme vpravo (7) a postujume 115m, kde odbočíme vľavo (8) ponad bytovky a po 410m (9) pokračujeme po chodníku 250m až k asfaltovej ceste (11). Po 225m prídeme k zelenom turistickom chodníku (13). Pokračujeme vpravo a po 10m vľavo sledujeme turistickú značku 420m. Tam (15) odbočíme vľavo a po 80m ideme vpravo (16). Po 470m (17) odbočíme prudko vpravo a po 80m zídeme zo zeleného turistického chodníka a pri drevenej bráne odbočíme vľavo (18). Po 420m zbadáme po pravej strane železné kríže krížovej cesty, kde odbočíme vľavo (19) a lesíkom dôjdeme k I.zastaveniu Kalvária Kaluža. (21).

† I. Zastavenie (3,1 km) – Kalvária Kaluža (21)
1. Od posledného zastavenia kalvárie odbočíme vpravo (22) a po 450m pri drevenej bráne odbočíme vpravo (23). Po 80m pri križovatke (24) pokračujeme rovno 330m, kde pri moste (25) kráčame dole až k II. zasteveniu Chrám sv. Tomáša (26).
	
† II. Zastavenie (1,6 km) – Chrám sv. Tomáša (26)
1. Od chrámu prídeme k štvorprúdovú cestu (27) a prejdeme na druhú stranu a nachodníku odbočíme vpravo (28). Po 460m prejdeme cez prechod pre chodcov (29) a za Salašom  odbočíme vľavo (30). Po 100m odbočíme vľavo (31) a stále sledujeme zelenú turistickú značku. Po 320m vojdeme do lesa (32). Po 330m odbočíme vľavo (33). Po 1km odbočíme vľavo (35) a po 80m dôjdeme k III. zastaveniu Kostolík pod Semderovom (36).

† III. Zastavenie (2,4 km) – Kostolík pod Senderovom (36)
1. Z III. zastavenia sa vrátime na križovatku (38) a pokračujeme rovno po modrom turistickom chodníku 700m (39), a zídeme na cestu, kde odbočíme vpravo a po 600m (40) dôjdeme k asfaltovému chodníku a odbočíme vpravo. Po 50m odbočíme vľavo (41) a kráčame dole cestou 350m a odbočíme vpravo (42). Po 150m prejdeme hore schodami a chodniku  ku kostolu sv. Anny IV. zastaveniu (43).
 
† IV. Zastavenie (1,9 km) – Kostol sv. Anny (43)
1. Od vchodu kostola sv. Anny pokračujeme hore dedinou 200m, kde odbočíme vľavo (44) a kráčame 550m (45), kde za posledným domom odbočíme vpravo a sledujeme modrú turistickú značku 580m (46). Tam odbočíme vľavo a po 120m odbočíme vľavo a kráčame lesnou cestou 1,3km až k V. zastaveniu Kríž pri Žabníku. 

† V. Zastavenie (2,8 km) – Kríž pri Žabníku (48)
1. Pri kríži odbočíme vľavo a po ceste kráčame stále po ceste až ku VI. zastavenia Chrámu Zoslania Ducha Svätého 1,1km (54).  

† VI. Zastavenie (1,1 km) – Chrám Zostúpenia Svätého Ducha (54)
2. Po odchode z chrámu sa vraciame na hlavnú cestu (55) a pôjdeme vpravo a po 170m prejdeme vpravo cez most (56), a po 580m odbočíme doprava (57). Prejdeme most a po 100m odbočíme doprava na lesnú cestu (58). Po 600m odbočíme vľavo (60) na žltý chodník. O 100m (61) sa cesta rozdvojuje, ktorá sa po 200m (62) zase spojí. Po 50m odbočíme vľavo (63) a pokračujeme 100m (64), kde prejdeme drevený mostík na pravej strane a po ďalších 100m lesným chodníkom dôjdeme k VII. zastaveniu k studničke Slávička (65). 

† VII. Zastavenie (2,3 km) – Studnička Slávička (65)
1. Od studničky odchádzame vpravo cez drevený mostík a po 100m odbočíme vľavo (66) a stúpame hore lesnou cestou 670m a kráčame až po križovatku chodníkov (67), kde odbočíme vľavo a pokračujeme 290m až k asfaltovej ceste (68), kde odbočíme vpravo. Po 790m odbočíme vľavo do lesa (69)  a stúpaj 300m k VIII. zastaveniu prameňu Studnička (70).
 
† VIII. Zastavenie (2,2 km) – Prameň Studnička (70)
1. Vľavo od prameňa po chodníku stúpame hore kopcom 420m po križovatku chodníkov (71), kde odbočíme vpravo. Po 640m na križovatke poľných ciest odbočíme vpravo (72). Po 420m dôjdeme k IX. Zastaveniu Kríž nad Dlhou (73).


[image: ]† IX. zastavenie (1,5 km) – Kríž za Dlhou (73)
1. Od kríža nad Dlhou pokračujeme chodníkom a sledujeme reflexné značky 200m k turistickému
rázcestníku a tabuľke vrchu Dlhá (74). Odbočíme vľavo a klesáme do cestou 150m, kde odbočíme
vpravo do lesa (75). Po 530m uvidíme križovatku ciest (76) a pôjdeme rovno pomedzi stromy, 
kým zbadáme X. Zastavenie Farárovu chyžku (77).

† X. zastavenie (940 m) – Farárová chyžka (77)
1. Z IX. zastavenia sa vrátime asi 50m (78) odbočíme z cesty vľavo na chodník. Na stromoch sú po 260m modré biele značky (79), kde odbočíme do lesa a kráčame dole 710m  k potoku (80). Popri neho kráčame, kým dôjdem k asfaltovej ceste (81), kde odbočníme vpravo. Po 600m sa dostaneme ku križovatke ciest (82) a tabuľke Pod Dlhou. Pokračujeme rovno asfaltovou cestou 1,6km (85). Tam prudko odbočíme vľavo na lesnú kamennú cestu a stúpame 260m ku čistinke, kde na ľavej strane na strome je Kríž pod Bogdankou , XI. zastavenia (86).
 
† XI. zastavenie (3,8 km) – Kríž po Bogdankou (86)
1. Napravo od kríža pokračujeme k lesnej ceste 890m (87). Odbočíme vpravo a po ďalších 230m (88) odbočíme vľavo.  Ďalším 1,5km kráčame aj po úzkom zvieracom chodníku až k XII. zastavenie Kríž na Zaňovci (89). 

† XII. zastavenie (2,6 km) – Kríž na Zaňovci (89)
1. Dole cestou pokračujeme 260m až k asfaltovej ceste (90). Odbočíme vpravo a kráčame dole cestou a po 920m pokračujeme rovno (91). Po ďalších 660m budeme prechádzať rovno cez križovatku (92) až dojdeme ku krížu XIII. zastavenia po 1,6km (93).
2.  
† XIII. zastavenie (3,5 km) – Kríž pri križovatke Klokočov (93)
1. Odbočíme vpravo, dole cestou, smerom na Klokočov 850m, kde po ľavej strane je veľký dom (94). Kráčame stále dole cestou 1,1km ku rampe (95) a 200m k ihrisku (96) a stále klesáme až k obecnému úradu v Klokočove (98) a po ľavej strane prejdeme cez most (99) a pokračujeme cestou dole až k hlavnej ceste. Prejdeme cez prechod pre chodcov a chodníkom dôjdeme k poslednému XIV. zastaveniu, ku Chrámu Zosnutia Presvätej Bohorodičky v Klokočove (100).

 † XIV. zastavenie (3,2 km) – Chrám Zosnutia Presvätej Bohorodičky (100)


   Ukončenie EKC Klokočov / Michalovce

